**Bowlinguturniir Tartu Spordiveteranide Koondise bowlingu kevadturniiri**

**JUHEND**

**1. Eesmärk**

1.1 Tartu Spordiveteranide Koondise (Tartu SVK) kõigi sektsioonide liikmetele

1.2 Bowlingu kui seenioridele sobiva spordiala propageerimine, tervisespordi populaarsuse tõstmine aktiivse eluhoiaku säilitamiseks ja hea sportliku vormi hoidmiseks.

**2**. **Aeg ja koht**

2.1 Võistlus toimub 24.05.2023.a. kell 16-18.

2.2 Võistluskoht on FunBowling, Võru tn. 55 F, Tartus.

**3. Võistluse korraldaja**. Tartu SVK bowlingu sektsioon.

Korraldustoimkonna ja sektsiooni esimees: Aune Sepp tel 53 731507 e-mail: aune.sepp@gmail.com

**4**. **Osavõtjad ja läbiviimise kord.**

4.1 Võistluses osalevad Tartu Spordiveteranide Koondise liikmed ning sõprusklubide esindajad.

4.2 Võistlus on võistkondlik ning individuaalne (eraldi meestele ja naistele). Mängitakse kaks vooru. Võistkonda kuulub 5 inimest, s.h. vähemalt 2 naist.

4.3. Tartu Spordiveteranide Koondise sektsioonide võistkonnad järjestatakse punktisumma järgi. Naiste ja meeste individuaalarvestuse järjestus selgitatakse iga võistleja punktisumma põhjal.

**5.**  **Tulemuste arvestamine ja autasustamine.**

5.1 Võistkondade, naiste ja meeste individuaalvõistluse paremusjärjestuse määrab voorudes kogutud punktide summa, milledele on liidetud iga võistleja vanuse aastapunktid iga mänguvooru kohta. Selleks on võistlejal 1 lisapunkt iga aasta kohta alates vanusest 66.

5.2 Võistkondlikult summeeritakse võistkonna 5 võistleja tulemused koos vanuse aastapunktidega. Võistkondade võrdsete punktide korral on otsustavaks võistkonna tulemus ilma vanuse-aasta punktideta. Kui ka see on võrdne, siis saab määravaks võistkonna parima liikme tulemus jne.

5.3 Paremaid võistkondi ja parimaid mehi ja naisi autasustatakse medalitega.

**6. Võistluseks registreerimine ja osalustasu.**

6.1 Osavõtuks registreerimiseks palun saata hiljemalt 15.maiks e-postile peeter.zirk@gmail.com võistkonna (sektsiooni) nimi ning kõigi võistkonna liikmete ees- ja perekonnanimed ning sünniajad.

6.2 Registreerimislehel peab olema märgitud võistleja nimi, sünniaasta ning võistkonna koosseis. Ära märkida ka võistkonna esindaja ja tema kontakt (tel. Ja meiliaadress).

Võistluspäeval registreerimist ei toimu, välja arvatud puuduva liikme asendus.

6.3 Osalustasu on 3 eurot osaleja kohta. Bowlingujalatsite rent on 1.50. Tasuda saab kohapeal.